Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 2 Pv 200/11/4404	Nové Zámky, 10.7.2013
EEČ : 2-33-69-2013

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Nové Zámky zo dňa 29.11.2011, spisová značka 2 Pv 200/11/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Ako matka, ktorej bol právoplatným rozsudkom Okresného súdu Galanta spisovej značky 17C/26/29 zo dňa 13.05.2009 zverený do výchovy jej maloletý syn XXXXX, narodený XXXXX, mala zo zákona povinnosť starať sa sústavne a dôsledne o výchovu a všestranný vývoj maloletého, školopovinného syna, žiaka Strednej odbornej školy Nové Zámky, nedbala o jeho dochádzku do školy, nekontrolovala a nedohliadala na neho, umožňovala, aby zostával doma, nereagovala na upozornenia zo školy, a tak maloletý v školskom roku 2010/2011, vymeškal neospravedlnene najmenej 517 vyučovacích hodín.   

Uznesením prokurátora Okresnej prokuratúry Nové Zámky zo dňa 29.11.2011, spisová značka 2 Pv 200/11/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
Uznesením námestníčky okresnej prokurátorky v Nových Zámkoch spisovej značky 2 Pv 200/11-14 zo dňa 29.11.2011, ktoré nadobudlo právoplatnosť dňa 09.12.2011, bolo podľa § 216 odsek 1 Trestného poriadku podmienečne zastavené trestné stíhanie proti obvinenej XXXXX pre prečin ohrozovania mravnej výchovy mládeže podľa § 211 odsek 1 písmeno b), odsek 3 písmeno a) Trestného zákona, ktorého sa dopustila na tom skutkovom základe, že ako matka, ktorej bol právoplatným rozsudkom Okresného súdu Galanta spisovej značky 17C/26/29 zo dňa 13.05.2009 zverený do výchovy jej maloletý syn XXXXX, narodený XXXXX, mala zo zákona povinnosť starať sa sústavne a dôsledne o výchovu a všestranný vývoj maloletého, školopovinného syna, žiaka Strednej odbornej školy Nové Zámky, nedbala o jeho dochádzku do školy, nekontrolovala a nedohliadala na neho, umožňovala, aby zostával doma, nereagovala na upozornenia zo školy, a tak maloletý v školskom roku 2010/2011, vymeškal neospravedlnene najmenej 517 vyučovacích hodín.   

	Podľa § 216 odsek 2 Trestného poriadku bola obvinenej určená skúšobná doba v trvaní 18 (osemnásť) mesiacov, ktorá uplynula dňom 09.06.2013.   
	Po uplynutí skúšobnej doby boli do spisu zabezpečené podklady potrebné pre rozhodnutie o osvedčení obvinenej, z ktorých vyplývajú nasledovné skutočnosti: 
	Z miesta trvalého bydliska obvinenej nie sú uvádzané poznatky, bližšie charakterizujúce jej povahu. Dosiaľ súdne trestaná nebola a v rámci skúšobnej doby podmienečného zastavenia trestného stíhania nemá záznam v evidencii priestupkov. 
	Je teda možné konštatovať, že obvinená v rámci skúšobnej doby podmienečného zastavenia trestného stíhania viedla riadny život a splnila tak všetky zákonné podmienky pre rozhodnutie o tom, že sa osvedčila. 
	S poukazom na vyššie uvedené odôvodnenie som rozhodla tak, ako je to opísané vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Žibritová
prokurátorka